Diari Oficial de la Generalitat Valenciana


Sumari del DOGV 3798, del 21-07-2000 (2000/6056)

DECRET 112/2000, de 18 de juliol, del Govern Valencià, pel qual es modifica el Decret 91/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Justícia i Administracions Públiques.
--------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2000/07/18/112/dof/vci/html**

### Dades del document

Número de DOGV
:   3798

Data del DOGV
:   21-07-2000

Secció del DOGV
:   I. DISPOSICIONS GENERALS

Número del document
:   2000/6056


Data del document
:   18-07-2000

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Conselleria Justícia i Administracions Públiques
    * administració regional
    * legislació
    * reglament intern

DECRET 112/2000, de 18 de juliol, del Govern Valencià, pel qual es modifica el Decret 91/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Justícia i Administracions Públiques. [2000/M6056]
  
L'article 1 del Decret 7/2000, de 22 de maig, del president de la Generalitat Valenciana, pel qual s'assigna a la Presidència i a les conselleries determinades competències, atribueix a la Presidència de la Generalitat Valenciana la competència en matèria d'I+D+I, telecomunicacions, modernització i racionalització.
  
Igualment, la Conselleria de Justícia i Administracions Públiques té atribuïdes les competències relatives a justícia, funció pública, emergència i interior, administració local, gestió de la unitat del cos de la policia adscrita a la Comunitat Valenciana, associacions, fundacions, col·legis professionals, registre i notariat, consultes populars i electorals.
  
Aquesta reassignació de les competències efectuades per l'esmentat Decret 7/2000, de 22 de maig, fa necessari modificar determinats preceptes del Decret 91/1999, de 30 de juliol, del Govern Valencià, pel qual s'aprovà el Reglament Orgànic i Funcional de la Conselleria de Justícia i Administracions Públiques, l'estructura orgànica i funcional de la qual contemplava centres directius i funcions en matèria de modernització de les administracions públiques.
  
En conseqüència, segons que disposa l'article 70 de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, i amb la deliberació prèvia del Govern Valencià, en la reunió del dia 18 de juliol de 2000,
  
DECRETE
  
Article únic
  
Es modifiquen els articles 1, 3 i 18 del Decret 91/1999, de 30 de juliol, del Govern Valencià, els quals queden redactats de la manera següent:
  
«Article 1
  
1. La Conselleria de Justícia i Administracions Públiques és el departament del Govern Valencià al qual correspon exercir les competències relatives a les matèries de justícia, funció pública, emergència i interior, administració local, gestió de la unitat del cos de la policia adscrita a la Comunitat Valenciana, associacions, fundacions, col·legis professionals, registre i notariat i consultes populars i electorals.
  
2. Territorialment la conselleria s'organitza en serveis centrals, els quals estenen la seua competència a tot l'àmbit de la Comunitat Valenciana, i en serveis territorials, amb competència d'àmbit provincial.»
  
«Article 3
  
Sota la direcció del conseller, el nivell directiu de la conselleria està integrat pels centres directius següents:
  
a) Secretària General
  
b) Direccions generals:
  
- Direcció General de Justícia
  
- Direcció General d'Interior
  
- Direcció General de Funció Pública
  
- Direcció General d'Administració Territorial.»
  
«Article 18
  
La Direcció General d'Administració Territorial és el centre directiu que programa, gestiona i executa la política de la Generalitat Valenciana en matèria d'administració local, en especial l'estudi, informe i resolució dels assumptes referits al règim jurídic, personal, organització, béns i serveis de les entitats locals, i també l'organització territorial i la coordinació, en el marc que disposa l'Estatut d'Autonomia de la Comunitat Valenciana i la legislació sobre règim local.»
  
Disposicions transitòries
  
Primera
  
Els centres directius afectats per la reestructuració competencial produïda pel Decret 7/2000, continuaran duent a terme la tramitació de tots aquells assumptes i expedients que els corresponguen per raó de la matèria.
  
Pel que fa a això i mentre no es prenguen les mesures necessàries per a dotar dels mitjans materials i personals suficients, així com l'operativitat pressupostària adequada a la Secretaria General de la Presidència, la Secretaria General de la Conselleria de Justícia i Administracions Públiques continuarà donant el suport administratiu corresponent als centres directius esmentats, sense perjudici de la competència per a resoldre corresponent als òrgans de la Presidència.
  
Segona
  
Les unitats i els llocs de treball a nivell administratiu afectats continuaran subsistents i seran retribuïts amb càrrec als mateixos crèdits pressupostaris mentre no s'adopten les mesures escaients que facen factible la seua gestió per part de la Secretaria General de la Presidència.
  
Disposició derogatòria
  
Queden derogats els articles 16 i 17 del Decret 91/1999, de 30 de juliol, del Govern Valencià, els quals queden sense contingut.
  
Disposicions finals
  
Primera
  
El conseller d'Economia, Hisenda i Ocupació i el conseller de Justícia i Administracions Públiques, dins de l'àmbit de les seues respectives competències, queden facultats per a dictar les disposicions que requerisca l'execució i desplegament d'aquest decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 18 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI